**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO DĖL UŽDAROSIOS AKCINĖS BENDROVĖS „MIESTO ENERGIJA“ 2015–2019 METŲ INVESTICIJŲ PLANO IR JO FINANSAVIMO ŠALTINIŲ SUDERINIMO PROJEKTO**

2015 m. sausio 15 d.

**1. Sprendimo projekto esmė, tikslai ir uždaviniai.**

Šiuo sprendimo projekto esmė – suderinti UAB „Miesto energija“ 2015-2019 metų investicijas Klaipėdos miesto laisvojoje ekonominėje zonoje.

Projektu siekiama mažinti šilumos nuostolius AB „Klaipėdos energija“ perdavimo tinkle, užtikrinti patikimą šilumos tiekimą miesto vartotojams ir sudaryti sąlygas, rekonstruojant šilumos tinklus, pasinaudoti Europos Sąjungos struktūrinių fondų lėšomis.

**2. Projekto rengimo priežastys ir kuo remiantis parengtas sprendimo projektas.**

Prievolę šilumos tiekėjui teikti derinti įmonės investicinį planą savivaldybės tarybai reglamentuoja 2007 m. lapkričio 20 d. Lietuvos Respublikos Seimo priimto LR Šilumos ūkio įstatymo 35 straipsnis (Žin.,2007, Nr. 130-5259) ir Valstybinės kainų ir energetikos kontrolės komisijos 2009 m. liepos 8 d. nutarimu Nr. O3-96 patvirtintos Šilumos kainų nustatymo metodikos 69 punktas

UAB ,,Miesto energija“ 2014 m. gruodžio 30 d. raštu Nr. 55 kreipėsi į Klaipėdos miesto savivaldybės administraciją su prašymu perkelti Klaipėdos miesto savivaldybės tarybos 2014-04-30 d. sprendimu Nr. T2-90 suderintas UAB „Miesto energija“ planuotas vykdyti 2014-2018 m. investicijas 2015-2019 m. laikotarpiui, jas didinat 0,5 tūkst. Eur šilumos apskaitos prietaisų įsigijimui į objektus Pramonės g. 9 ir 10a .

**3. Kokių rezultatų laukiama.**

Suderinus investicijas Klaipėdos miesto savivaldybės taryboje, UAB ,,Miesto energija“ teiks derinimui Valstybinei kainų ir energetikos kontrolės komisijai.

**4. Sprendimo projekto rengimo metu gauti specialistų vertinimai.**

Sprendimo projekto vertinimo iš Savivaldybės administracijos padalinių negauta.

**5. Išlaidų** **sąmatos, skaičiavimai, reikalingi pagrindimai ir paaiškinimai.**

Pagrindimai ir paaiškinimai pateikiami prieduose.

**6. Lėšų poreikis sprendimo įgyvendinimui**

Papildomų savivaldybės biudžeto išlaidų sprendimas nepareikalaus.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

**PRIDEDAMA:**

1. AB ,,Miesto energija“ 2014-12-30 raštas Nr. 55, 4 lapai.
2. Klaipėdos miesto savivaldybės tarybos 2014-04-30 d. sprendimas Nr. T2-90, 2 lapai

Socialinės infrastruktūros priežiūros skyriaus

Butų ir energetikos poskyrio vedėjas Algis Gaižutis